આમ વધુ ઊંચા ટાવર તેમ વધુ બાંધકામ, વધુ લોકોને સમાવવાની પ્રવૃત્તિ. વધુ વસ્તી. આની સામે એટલા લોકો માટે પાણી, વીજળી, રસ્તા, ગાર્ડન, પાર્કિંગ, સિવેજ સિસ્ટમ, ટ્રાન્સર્પોટ વગેરે સમાન માળખાકીય સુવિધાનું શું? જો મકાનો જ બંધાતાં જશે તો જાહેર સુવિધાઓનું શું થશે? આ વિષયમાં ગંભીર ચર્ચા-વિચારણા સાથે જ આગળ વધવું જોઈશે. અન્યથા આ પગલાં મુંબઈ માટે ઘાતક સાબિત થશે. માત્ર હાઇરાઇઝ મકાનો-ટાવર્સ બનતાં જશે તો એનો લાભ માત્ર મોટા બિલ્ડર્સ જ લઈ શકશે એટલું જ નહીં, આવાં મકાનો મોટા-સંપન્ન લોકો માટે જ બનશે. અફૉર્ડેબલ હાઉસિંગ - મધ્યમ વર્ગ-સામાન્ય વર્ગ માટેનાં મકાનોનું શું?